Mestská časť Bratislava - Nové Mesto

Materiál na rokovanie
Miestneho zastupiteľstva
dňa 17.4.2012

Návrh

	Všeobecne záväzného  nariadenia,  ktorým sa  dopĺňa Všeobecne záväzné nariadenie mestskej časti Bratislava - Nové Mesto č. 4/2009 zo dňa 20. 10. 2009 o úprave podmienok predaja a požívania alkoholických nápojov na verejne prístupných miestach na území mestskej časti Bratislava- Nové Mesto

Predkladá :							Materiál obsahuje :
Ing. Ľudovít Kollárik						1. Návrh uznesenia
Prednosta							2. Dôvodovú správu
3. Stanoviská komisií
4. Návrh VZN
5. Platné znenie VZN

Spracoval :
Ing. Ľudovít Kollárik                                                                              
prednosta                                                                                                       

Ing. Róbert Molnár
riaditeľ EKO podniku VPS
                                                                                                  
                                                                                             Stanovisko právnej skupiny:
                                                  súhlasné

                                                                        apríl 2012

N á v r h   u z n e s e n i a

Miestne zastupiteľstvo

s ch v a ľ u j e 

	Všeobecne záväzného  nariadenia č. …./2012,  ktorým sa dopĺňa Všeobecne záväzné nariadenie mestskej časti Bratislava - Nové Mesto č. 4/2009 zo dňa 20. 10. 2009 o úprave podmienok predaja a požívania alkoholických nápojov na verejne prístupných miestach na území mestskej časti Bratislava- Nové Mesto

- s pripomienkami
- bez pripomienok

2. Dôvodová správa
Navrhovanou zmenou VZN č. 04/2009    o úprave podmienok predaja a požívania alkoholických nápojov na verejne prístupných miestach na území mestskej časti Bratislava- Nové Mesto sa dopĺňa §2 ods. 3 písm. b, ktorým sa mení poriadok pri organizovaní akcií v priestoroch amfiteátra.

1. Navrhované  znenie §2:
	§ 2  Predaj a požívanie alkoholických nápojov
(1) V stánkoch a kioskoch so stálym stanovišťom umiestnených na verejne prístupných miestach v mestskej časti a v pevných prevádzkach s predajom na verejne prístupné miesto je zakázaný predaj alkoholických nápojov v spotrebiteľskom balení a podávanie alkoholických nápojov v čase od 05.00 hodiny do 03.00 hodiny nasledujúceho dňa.
(2) Na verejne prístupných miestach v mestskej časti je zakázané požívať alkoholické nápoje v čase od 05.00 hodiny do 03.00 hodiny nasledujúceho dňa.
1) § 1 zákona Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb.
(3) Zákaz podľa odseku 1 a 2 sa nevzťahuje na verejne prístupné miesto, na ktorom je so súhlasom hlavného mesta Slovenskej republiky Bratislavy alebo so súhlasom mestskej časti
a) zriadené exteriérové sedenie zariadenia spoločného stravovania s obsluhou,
b) organizované kultúrne podujatie alebo príležitostný trh s povoleným predajom alkoholických nápojov.1) okrem hľadiska, priestoru pred pódiom a pódia v areáli prírodného kúpaliska Kuchajda.

Navrhovanou úpravou sa rieši pravidelný problém výskytu asociálnych živlov, ktorí sú podnapití, požívajú alkoholické nápoje a zároveň pravidelne aj svojim zovňajškom rušia priebeh podujatí v hľadisku amfiteátra, pred pódiom a aj na pódiu.
S touto úpravou vzájomne súvisí aj úprava prílohy VZN č. 1/1997  Prevádzkového poriadku prírodného areálu Kuchajda Čl. 7  doplnený o písm. n, ktorá rieši poriadok v hľadisku amfiteátra, pred pódiom počas organizovaných  podujatí.

3. Stanoviská komisií
K návrhu Všeobecne záväzného nariadenia mestskej časti Bratislava - Nové Mesto č. .../2012,  ktorým sa  dopĺňa Všeobecne záväzné nariadenie mestskej časti Bratislava - Nové Mesto č. 4/2009, zo dňa 20. 10. 2009 o úprave podmienok predaja a požívania alkoholických nápojov na verejne prístupných miestach na území mestskej časti Bratislava - Nové Mesto

Komisia                   : FINANČNÁ, PRE SPRÁVU A NAKLADANIE S MAJETKOM  MČ
Zasadnutie dňa          : 21. 3. 2012
Účasť - prítomní          : Bielik,  Ágoston,  Augustinič, Galamboš, Pfundtner, Vereš, Kulcsár, Kudroň, Liptáková, Petríková,
           - neprítomní    : Rybáriková, 
           - ospravedlnení : Winkler, Hudec, 
Stanovisko komisie   : komisia vrátila materiál na prepracovanie s pripomienkami:
1.	v dôvodovej správe bod 1. Navrhované znenie § 2 bod (3) – doplniť spojenie „počas konania týchto podujatí“.
2.	Protinávrh – zákaz úplného predaja a používania alkoholických nápojov alebo povolenie predaja alkoholických nápojov len v prevádzkach

Komisia                   : SOCIÁLNYCH VECÍ A BÝVANIA
Zasadnutie dňa          : 19. 3.  2012
Účasť - prítomní       :  Bartoš,  Gašpierik, Margolien, Mikulec, Fiam, Kaducová, Manzalová
           - neprítomní    : -
            - ospravedlnení : Ferenczyová, 
Stanovisko komisie   : odporúča schváliť s pripomienkou:
-	v § 2 vysvetliť čas zákazu predaja alkoholických nápojov, určený od 05,00 hod. do 03,00 hod. a nie do 05,00 hod.

Komisia                   : ÚZEMNÉHO PLÁNOVANIA, URBANIZMU a VÝSTAVBY
Zasadnutie dňa         :  21. 3. 2012
Účasť - prítomní        :  Novitzky, Rácz, Bánska, Jackuliak, Dúžeková, Mikuš
          - neprítomní    :  Korček, Lukáč,
           - ospravedlnení  :  -
Stanovisko komisie   : odporúča predložiť materiál na rokovanie MR bez pripomienok

Komisia           : DOPRAVY, ŽIVOTNÉHO PROSTREDIA a OCHRANY VEREJNÉHO PORIADKU
Zasadnutie dňa          : 19. 3. 2012
Účasť: - prítomní       : Jánošová, Dubček, Debnár, Križanová, Nemetzová
           - neprítomní    : 
           - ospravedlnení  : Bobák, Feješ,
Stanovisko komisie    : odporúča predložiť materiál na rokovanie MR bez pripomienok

Komisia                  : PRE KULTÚRU, MLÁDEŽ. ŠPORT, VOĽNÝ ČAS a INFORMAČNÉ SYSTÉMY
Zasadnutie dňa          : 20. 3. 2012
Účasť - prítomní          :  Arvayová,   Norovský,  Jánošová,  Bačiak-Masaryková, Haliaková, Tenková, Zápražný
           - neprítomní    : -
           - ospravedlnení : -
Stanovisko komisie   : bez pripomienok

Komisia                   : PRE ŠKOLSTVO a VZDELÁVANIE
Zasadnutie dňa          : 19. 3.  2012
Účasť – prítomní       : Vítková, Ágoston, Sládek, Lukáčová,  Hanes, Varga
          -  neprítomní    : -
            - ospravedlnení  : Szusčík,  
Stanovisko komisie   : berie materiál na vedomie

Miestna rada návrh nariadenia a pripomienky komisií prerokovala dňa 27.3.2012 a odporučila schváliť materiál bez pripomienok.

4. Návrh VZN
Všeobecne záväzného  nariadenia č. …./2012,  ktorým sa dopĺňa Všeobecne záväzné nariadenie mestskej časti Bratislava - Nové Mesto č. 4/2009 zo dňa 20. 10. 2009 o úprave podmienok predaja a požívania alkoholických nápojov na verejne prístupných miestach na území mestskej časti Bratislava- Nové Mesto

	Miestne zastupiteľstvo mestskej časti Bratislava - Nové Mesto podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 2 ods. 4 zákona Národnej rady Slovenskej republiky č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení zákona Národnej rady Slovenskej republiky č. 214/2009 Z. z. a § 6 ods. 3 Všeobecne záväzného nariadenia hlavného mesta Slovenskej republiky Bratislavy č. 2/1997 o úprave podmienok predaja, podávania a požívania alkoholických nápojov v zariadeniach spoločného stravovania a v predajniach potravín a na iných verejne prístupných miestach na území hlavného mesta Slovenskej republiky Bratislavy v znení neskorších zmien a doplnkov sa uznieslo na tomto všeobecne záväznom nariadení:

Čl. 1
VŠEOBECNE ZÁVÄZNÉ NARIADENIE mestskej časti Bratislava - Nové Mesto č. 4/2009 zo dňa 20. 10. 2009 o úprave podmienok predaja a požívania alkoholických nápojov na verejne prístupných miestach na území mestskej časti Bratislava- Nové Mesto  sa mení takto:

1. §2  ods. 3  písm. b znie:
	„ organizované kultúrne podujatie alebo príležitostný trh s povoleným predajom alkoholických nápojov.1) okrem hľadiska, priestoru pred pódiom a pódia v areáli prírodného kúpaliska Kuchajda.“

Čl. 2
1/ Všeobecne záväzné nariadenie bolo schválené Miestnym zastupiteľstvom mestskej časti Bratislava - Nové Mesto dňa ...........uznesením č. .............
2/ Zmeny alebo doplnky tohto nariadenia možno urobiť len všeobecne záväzným nariadením.
3/ Všeobecne záväzné nariadenie nadobúda účinnosť pätnástym dňom od jeho vyvesenia na úradných tabuliach.
4/ Starosta mestskej časti Bratislava - Nové Mesto sa splnomocňuje vydať úplné znenie  Všeobecne záväzné nariadenie mestskej časti Bratislava - Nové Mesto č. 4/2009 o úprave podmienok predaja a požívania alkoholických nápojov na verejne prístupných miestach na území mestskej časti Bratislava- Nové Mesto v znení neskorších VZN.

Mgr. Rudolf Kusý
starosta
Bratislava ..................

5.Platné znenie VZN
	Všeobecne záväzné nariadenie mestskej časti Bratislava - Nové Mesto č. 4/2009 zo dňa 20. 10. 2009 o úprave podmienok predaja a požívania alkoholických nápojov na verejne prístupných miestach na území mestskej časti Bratislava- Nové Mesto
	
Miestne zastupiteľstvo mestskej časti Bratislava - Nové Mesto podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 2 ods. 4 zákona Národnej rady Slovenskej republiky č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení zákona Národnej rady Slovenskej republiky č. 214/2009 Z. z. a § 6 ods. 3 Všeobecne záväzného nariadenia hlavného mesta Slovenskej republiky Bratislavy č. 2/1997 o úprave podmienok predaja, podávania a požívania alkoholických nápojov v zariadeniach spoločného stravovania a v predajniach potravín a na iných verejne prístupných miestach na území hlavného mesta Slovenskej republiky Bratislavy v znení neskorších zmien a doplnkov sa uznieslo na tomto všeobecne záväznom nariadení:

§ 1  Základné pojmy
(1) Alkoholickými nápojmi na účely tohto všeobecne záväzného nariadenia (ďalej len „nariadenie“) sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu.1)
(2) Verejne prístupným miestom na účely tohto nariadenia sa považujú všetky miesta na území mestskej časti Bratislava - Nové Mesto (ďalej len „mestská časť“), ktoré slúžia na verejné užívanie ako sú ulice, námestia, cesty, chodníky, terasy, parkoviská, nábrežia, mosty, tunely, priechody, podchody, nadchody, schody, parky, detské ihriská, trhoviská, pietne miesta, priestory staníc a zastávok Železníc Slovenskej republiky, prímestskej a diaľkovej autobusovej dopravy, mestskej hromadnej dopravy, verejné WC.

§ 2  Predaj a požívanie alkoholických nápojov
(1) V stánkoch a kioskoch so stálym stanovišťom umiestnených na verejne prístupných miestach v mestskej časti a v pevných prevádzkach s predajom na verejne prístupné miesto je zakázaný predaj alkoholických nápojov v spotrebiteľskom balení a podávanie alkoholických nápojov v čase od 0500 hodiny do 0300 hodiny nasledujúceho dňa.
(2) Na verejne prístupných miestach v mestskej časti je zakázané požívať alkoholické nápoje v čase od 0500 hodiny do 0300 hodiny nasledujúceho dňa.
1) § 1 zákona Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb.
(3) Zákaz podľa odseku 1 a 2 sa nevzťahuje na verejne prístupné miesto, na ktorom je so súhlasom hlavného mesta Slovenskej republiky Bratislavy alebo so súhlasom mestskej časti
a) zriadené exteriérové sedenie zariadenia spoločného stravovania s obsluhou,
b) organizované kultúrne podujatie alebo príležitostný trh s povoleným predajom alkoholických nápojov.1)

§ 3  Sankcie
(1) Fyzická osoba, ktorá poruší toto nariadenie, dopúšťa sa priestupku proti verejnému poriadku podľa § 48 zákona Slovenskej národnej rady c. 372/1990 Zb. o priestupkoch v znení neskorších predpisov, za ktorý jej možno uložiť pokutu v blokovom konaní do 33 eur.
(2) Právnickej osobe alebo fyzickej osobe oprávnenej na podnikanie, ktorá poruší toto nariadenie, môže starosta uložiť pokutu do 6 638 € podľa § 28 ods. 2 písm. b) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov.
(3) Pokutu podľa odseku 2 možno uložiť do 2 mesiacov odo dňa, kedy sa starosta dozvedel o tom, kto sa porušenia dopustil, najneskôr do jedného roka od spáchania konania opodstatňujúceho uloženie pokuty. Pri ukladaní pokút sa postupuje podľa všeobecných predpisov o správnom konaní.
(4) Výnos z pokút podľa ods. 2 je príjmom mestskej časti.

	§ 4  Kontrola
Kontrolu dodržiavania tohto nariadenia, ukladanie a vyberanie pokút a prípadne oznámenie správnemu orgánu vykonávajú príslušníci Mestskej polície hlavného mesta Slovenskej republiky Bratislavy a poverení zamestnanci mestskej časti Bratislava - Nové Mesto.

§ 5  Účinnosť
(1)Toto nariadenie bolo schválené Miestnym zastupiteľstvom Mestskej časti Bratislava – Nové Mesto dňa 20. 10. 2009, uznesením č. 19/09.
(2)Všeobecne záväzné nariadenia nadobúda účinnosť 15 dňom odo dňa zverejnenia na úradnej tabuli.

–––––––––––––––––––––––––––––––––
1) § 2 ods. 1 písm. a) bod 4 zákona NR SR č. 219/1996 Z. z.

	
	Ing. Richard Frimmel
starosta mestskej časti

Bratislava 20. 10. 2009